ନୂଆଦିଲ୍ଲୀଃ ଲୋକ ଜନଶକ୍ତି ପାର୍ଟିର ମୁଖ୍ୟ ରାମବିଲାସ ପାଶଓ୍ବାନ ଏଯାଏଁ ୬ ଜଣ ପ୍ରଧାନମନ୍ତ୍ରୀଙ୍କ ସହିତ କାମ କରିଛନ୍ତି। ସରକାର ଯେଉଁ ଦଳର ହେଉ ତାଙ୍କ ପାଇଁ କିଛି ଫରକ ପଡ଼ି ନଥାଏ। ପାଶଓ୍ବାନ ଗୁରୁବାର କ୍ୟାବିନେଟ ମନ୍ତ୍ରୀ ଭାବେ ଶପଥ ଗ୍ରହଣ କରିଛନ୍ତି। ପାଶଓ୍ବାନ (୭୨)ଙ୍କ ରାଜନୈତିକ କ୍ୟାରିୟର ୧୯୬୦ ଦଶକରୁ ଆରମ୍ଭ ହୋଇଥିଲା। ପ୍ରଥମେ ସେ ବିଧାନସଭାର ସଭ୍ୟ ଭାବେ ନିର୍ବାଚିତ ହୋଇଥିଲେ। ଦେଶରେ ଜରୁରୀକାଳୀନ ପରେ ୧୯୭୭ ଲୋକସଭା ନିର୍ବାଚନରେ ଚର୍ଚ୍ଚାକୁ ଆସିଥିଲେ। ସେହି ସମୟରେ ସେ ହାଜିପୁର ଲୋକସଭା ନିର୍ବାଚନରେ ପ୍ରାୟ ୪ ଲକ୍ଷ ଭୋଟରେ ବିଜୟୀ ହୋଇଥିଲେ।
